Deposite
డిపాజిట్‌దార్లకు నిరాశ
ముంబై, నవంబరు 17: బ్యాంకు ల్లో ఫిక్సెడ్‌ డిపాజిట్లు వేసుకునే వారికి నిరాశకలిగించే రోజులు ఇవి. భారతీయ స్టేట్‌బ్యాంకుతోపాటు కోటక్‌ మహీంద్ర, హెచ్‌డి ఎఫ్‌సిబ్యాంకులు డిపాజిట్‌రేట్లు తగ్గించాయి. ప్రభు త్వం ఎక్కువ విలువలున్న కరెన్సీ నోట్లనురద్దు చేయడం వల్ల బ్యాంకుల్లోనికి మార్పిడిరూపంలో కొత్తనోట్లకోసం పాతనోట్లు లక్షలాదిగా వచ్చి పడ్డాయి. ఒక్క ఎస్‌బిఐకే 1.20లక్షలకుపైబడిన పాతనోట్లు డిపాజిట్‌లు వచ్చాయని అంచనా.
దీనితో డిపాజిట్లు పెరగడం వల్ల సహజంగానే వడ్డీ రేట్లు తగ్గుతాయి. జనవరి నుంచి ఇప్పటివరకూ రిజర్వుబ్యాంకు 175 బేసిస్‌ పాయింట్లు రెపో రేట్లను తగ్గించిన సంగతితెలిసిందే. మొత్తం కరెన్సీ చెలామణిలో 14.1 లక్షల కోట్ల వరకూ గరిష్టవిలు వలున్న రద్దయిన నోట్లే ఉన్నాయి. వీటీలో చెప్పు కోదగిన మొత్తంలో నోట్లు బ్యాంకులకు తిరిగి వస్తున్న ఫలితంగా డిపాజిట్లు మరింతగా బ్యాంకు ల్లో పెరుగుతున్నాయి. అందువల్లనే డిపాజిట్‌ రేట్లను తగ్గించాలని బ్యాంకులు నిర్ణయించాయి. భారతీయ స్టేట్‌బ్యాంకు ప్రస్తుతం 0.15శాతం వడ్డీ రేట్లు తగ్గించింది.
ఒక ఏడాదినుంచి 455 రోజుల వరకూ ఉన్న డిపాజిట్లపై వడ్డీరేట్లు 0.15శాతం నుంచి 6.90శాతానికి తగ్గించింది. నిన్నమొన్నటి వరకూ 7.05శాతంగా ఉంటుందని అంచనా. ఐదేళ్ల వడ్డీరేట్లు ఫిక్సెడ్‌ డిపాజిట్లపై 130 బేసిస్‌ పాయింట్లు తగ్గించింది.
ఇక చిన్నమొత్తాలపొదు స్కీంలకంటే బ్యాంకు ఎఫ్‌డి రేట్లు ఎక్కువగానే ఉన్నాయనిఅంచనా. 456రోజులవడ్డీరేట్లు రెండేళ్ల కంటే తక్కువఉన్నడిపాజిట్లు 6.95 శాతం నుంచి 7.10శాతంగా ఉన్నా యి. ఏడాదికాలంపాటు ఫిక్సెడ్‌ డిపాజిట్‌పై 7.05 శాతంగా ఉన్నాయి. అంతకుముందు 7.15శాతం గా ఉన్నాయి. ఎస్‌బిఐ వడ్డీరేట్ల తగ్గింపు బ్యాంకింగ్‌ రంగంలో తదుపరి వడ్డీరేట్ల తగ్గింపునకు సూచీ లుగా ఉన్నాయి.
ఇక కోటక్‌ మహీంద్ర బ్యాంకు వడ్డీరేట్లను 25బేసిస్‌ పాయింట్లు తగ్గించి ఏడు శాతానికి చేర్చింది. ఎస్‌బిఐ ఆఫర్‌చేసిన 7.05 శాతం కంటే తక్కువగా ఉంది. కోటక్‌ బ్యాంకు రెండుమూడేళ్ల డిపాజిట్లను కూడా 50 బేసిస్‌ పాయింట్లు తగ్గించి 6.75శాతానికి చేర్చింది.
హెచ్‌డిఎఫ్‌సి బ్యాంకుపరంగాచూస్తే వడ్డీరేట్లు ఏడాది కాలపరిమితి ఉన్న డిపాజిట్లపై 25బేసిస్‌ పాయింట్లు తగ్గించి ఏడుశాతానికి చేర్చింది. ఇక రెండుమూడేళ్ల డిపాజిట్లపై ఏడుశాతానికి మార్చిం ది. ఐసిఐసిఐబ్యాంకు, యాక్సిస్‌బ్యాంకు, పంజాబ్‌ నేషనల్‌ బ్యాంకులు కూడా ఒకటి, రెండు, మూడేళ్ల డిపాజిట్లను 7.25శాతంవద్దనే కొనసాగిస్తున్నాయి.